
Különböző energiatárolási technológiák vizsgálata nagy időfelbontású szimulációk alkalmazásával

Kulcsszavak: energetika;karbonsemlegesség;energiatároló;megújuló;modellezés
Magyarország energiaigénye napról napra nő, és ezt igyekszik megújuló energiatermelőkkel kielégíteni. A megújuló energiatermelők viszont akkor termelnek, amikor a környezeti feltételek adottak hozzá, és nem feltétlen akkor, amikor szükségünk van rá. Ennek vonzata, hogy Magyarország akkor exportál áramot, amikor a környező országok is kedvezően termelnek, és akkor importál, amikor más országoknak sincs többlete. Ennek következtében olcsón adja el, és drágán veszi meg az áramot, ami gazdaságilag előnytelen az országnak.

Ebben a dolgozatban azt modellezem, hogy milyen energiatermelők mellé érdemes energiatárolókat telepíteni, valamint, hogy mik lennének ezeknek a gazdasági vonzatai. Energiatárolókból elsősorban a Lítium-ion akkumulátorokat, valamint a szivattyús tározós erőműveket vizsgálom. A modellezéshez a PLEXOS szoftverben építettem fel Magyarország, és a környező országok modelljét, és különböző szcenáriók mentén vizsgáltam, hogy milyen hatással lenne az ország energiapiacára ezen energiatárolók beépítése. Az eredmények bizonyítják, hogy igaz a feltevés miszerint megéri beruházni energiatárolókba költségcsökkenés miatt. Valamint ezzel párhuzamosan az is látszik, hogy az ország energiafüggősége is csökkenthető ilyen megoldásokkal.



